แฟนผมเกิดอาการคันในช่องคลอด คันมากในบางช่วง มีอาการมีน้ำขาวคุ้นๆ ในบางครั้ง น่าจะเป็นโรคตกขาว แต่อยากทราบ เท่าที่ผมอธิบายอาการไป มันรุนแรงไหมครับอาการที่บอกไป?... รบกวนหน่อยนะครับ ...
สวัสดีค่ะ อาการคันในช่องคลอด มีน้ำขาวขุ่นดังกล่าว น่าจะเป็นตกขาวที่ผิดปกติ ซึ่งอาจเกิดได้จาก1.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด มักจะมีอาการแสบหรือคันช่องคลอดร่วมด้วย ไม่ค่อยมีกลิ่นเหม็นคาว2.การติดเชื้อแบคทีเรียในช่องคลอด ตกขาวมักมีเทาขุ่น หรือขาวขุ่น มีกลิ่นเหม็นเหมือนคาวปลา ปริมาณตกขาวมาก แต่มักไม่คันเหมือนการติดเชื้อรา อาจมีแสบ และระคายเคืองช่องคลอดได้3.การติดเชื้อปรสิต ตกขาวมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอดมาก4.ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บและคันในช่องคลอด รวมทั้งเจ็บขณะปัสสาวะและขณะมีเพศสัมพันธ์อาการของตกขาวของ น่าจะเกิดจากการติดเชื้อรามากที่สุด ซึ่งไม่ได้ถือเป็นโรคที่อันตรายหรือรุนแรงแต่อย่างใด อย่างไรก็ตาม ตกขาวที่ผิดปกติดังกล่าวอาจเกิดจากเชื้ออื่นๆ ก็ได้ ดังนั้นหากอาการตกขาวที่ผิดปกติไม่หายไป แนะนำให้ไปพบแพทย์เพื่อตรวจหาสาเหตุและรับการรักษาที่ตรงกับโรคค่ะ เนื่องจากเชื้อโรคแต่ละชนิด จะใช้ตัวยาในการรักษาไม่เหมือนกันค่ะ